To rumænske mænd, der søgte om husly hos en beboer på Toftevej i Brovst, virkede så mistænkelige, at beboeren henvendte sig til Politiet. Episoden fandt sted kl. 17.10 tirsdag eftermiddag. Da Politiet ankom flygtede den ene af mændene, men en 21-årig mand blev tilbageholdt af Politiet. Det viste sig, at manden var i besiddelse af en kuffert med forskelligt værktøj. Politiet er overbevist om, at det drejer sig om tyvekoster, og derfor blev manden anholdt. De to mænd var kørende i en gul VW Golf med indregistreringsnummer N726X. Bilen har politiet også beslaglagt. Hvis borgere i området har set den anden rumæner, der beskrives som mørklødet, vil politiet gerne kontaktes på telefon 114.

Referat:
Politiet har tirsdag anholdt en rumænsk mand, der mistænkes for tyveri. Politiet jagter hans kammerat.